Document ID: 31987D0266

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 8ης Μαΐου 1987
για την αναγνώριση του καθεστώτος ιατρικού ελέγχου του προσωπικού, που γνωστοποιήθηκε από τις Κάτω Χώρες, ως παρέχον ισοδύναμες εγγυήσεις
(87/266/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την οδηγία 64/433/ΕΟΚ του Συμβουλίου της 26ης Ιουνίου 1964 περί υγειονομικών προβλημάτων στον τομέα των ενδοκοινοτικών συναλλαγών νωπών κρεάτων (1), όπως τροποποιήθηκε τελευταία από την οδηγία 86/587/ΕΟΚ (2), και ιδίως το σημείο 24 του κεφαλαίου IV του παραρτήματος Ι,
την οδηγία 71/118/ΕΟΚ του Συμβουλίου της 15ης Φεβρουαρίου 1971 περί υγειονομικών προβλημάτων στον τομέα των συναλλαγών νωπών κρεάτων πουλερικών (3), όπως τροποποιήθηκε τελευταία από τον κανονισμό (ΕΟΚ) αριθ. 3768/85 (4), και ιδίως το σημείο 12 του κεφαλαίου ΙΙΙ του παραρτήματος Ι,
την οδηγία 77/99/ΕΟΚ του Συμβουλίου της 21ης Δεκεμβρίου 1976 περί των υγειονομικών προβλημάτων στον τομέα των ενδοκοινοτικών συναλλαγών προϊόντων με βάση το κρέας (5), όπως τροποποιήθηκε τελευταία από τον κανονισμό (ΕΟΚ) αριθ. 3768/85, και ιδίως το σημείο 17 του κεφαλαίου ΙΙ του παραρτήματος Α,
Εκτιμώντας:
ότι, σύμφωνα με το σημείο 24 κεφάλαιο IV παράρτημα Ι της οδηγίας 64/433/ΕΟΚ, το σημείο 12 κεφάλαιο ΙΙΙ παράρτημα Ι της οδηγίας 71/118/ΕΟΚ και το σημείο 17 κεφάλαιο ΙΙ παράρτημα Α της οδηγίας 77/99/ΕΟΚ εναπόκειται στην Επιτροπή να αναγνωρίσει σύμφωνα με τη διαδικασία που προβλέπεται στα άρθρα 16, 12α και 19 των προαναφερθεισών οδηγιών ένα καθεστώς ιατρικού ελέγχου του προσωπικού, που παρέχει ισοδύναμες εγγυήσεις με αυτό που βασίζεται στην ετήσια ανανέωση του ιατρικού πιστοποιητικού·
ότι, με τις επιστολές της 20ής Οκτωβρίου 1986 και της 13ης Φεβρουαρίου 1987 οι αρχές των Κάτω Χωρών και με ανακοίνωση της 25ης Μαρτίου 1987, γνωστοποίησαν στην Επιτροπή ένα εναλλακτικό καθεστώς ιατρικού ελέγχου του προσωπικού·
ότι, μετά από εξέταση, κατά τη συνεδρίαση της Μόνιμης Κτηνιατρικής Επιτροπής στις 25 Μαρτίου 1987, το εν λόγω εναλλακτικό καθεστώς όπως εμφαίνεται στο παράρτημα μπορεί να θεωρηθεί ότι παρέχει ισοδύναμες εγγυήσεις με αυτές που παρέχονται από το καθεστώς ετήσιας ανανέωσης του ιατρικού πιστοποιητικού·
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το καθεστώς ιατρικού ελέγχου του προσωπικού που χειρίζεται νωπά κρέατα, νωπά κρέατα πουλερικών και προϊόντων με βάση το κρέας, το οποίο γνωστοποιήθηκε από τις Κάτω Χώρες, και όπως εμφαίνεται στο παράρτημα, αναγνωρίζεται ότι παρέχει ισοδύναμες εγγυήσεις με αυτό που βασίζεται στην ετήσια ανανέωση του ιατρικού πιστοποιητικού.
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 8 Μαΐου 1987.

Labels: 0
18
17